EkBass/fiwiki-20250220-pages-articles huggingface dataset:
Collide with the Sky

Collide with the Sky on amerikkalaisen Pierce the Veil -yhtyeen kolmas kokonainen studioalbumi. Se julkaistiin 17. heinäkuuta 2012. ==Albumin kuvitus== Laulaja ja kitaristi Vic Fuentesin mukaan albumin kuvituksen teema on hypätä pois maasta joka rikkoutuu allasi. "Ajatuksena on tuoda toivoa kaaoksen keskelle, joka tapahtuu ympärilläsi. Jos maa olisi hajoamassa jalkojesi alta, ensimmäinen reaktiosi voisi olla juosta ja hypätä turvaan, silloin olet pysähtynyt ilmaan johon minä keskityn. Silti et tiedä putoaako vai lentääkö henkilö. Siinä on kyse itsensä vapauttamisesta asioista jotka hajoavat tai painuvat kasaan elämässä, ja toivon löytämisestä epätoivon keskeltä." ==Julkaisu ja vastaanotto== Levy on bändin ensimmäinen Fearless Recordsilla. Heidän kaksi edellistä albumiaan julkaistiin Equal Visionilla. Se tehtiin ennakkotilattavaksi Merchnoween 6. kesäkuuta 2012. Albumin julkaisua tuki bändin kiertely osana 2012 Vans Warpe Touria heinä- ja elokuun aikana kuten heidän ensimmäinen pääesiintyminen syyskuussa. Albumin ensimmäinen single, "King for a Day" julkaistiin 5. kesäkuuta 2012. Siinä laulaa myös Sleeping with Sirensin laulaja Kellin Quinn. "Bulls in the Bronx" valittiin toiseksi singleksi ja julkaistiin 26. kesäkuuta 2012. Albumi pääsi US Billboard 200 listalle sijoituksella 12, myyden yli 27 000 kopiota ensimmäisellä debyyttiviikollaan. Tämä merkitsi suurta edistystä yhtyeelle, vaikka albumi vuoti internetiin neljä viikkoa ennen virallista julkaisua. 6. elokuuta yhtye julkaisi musiikkivideon kappaleelle "King for a Day". Albumi sai hyvän vastaanoton kriitikoilta. Alternative Press antoi albumille 4/5 tähteä kommentoiden seuraavasti: "Collide with the Sky on PTV:n parasta aikaansaannosta tähän mennessä." He ylistivät albumia popin voimaksi "Props & Mayhemissa" sanoen, että sinun täytyisi ladata "Tangle in the Great Escape." AbsolutePunk kommentoi, että albumi on "valmis jatkamaan Pierce the Veilin vakaata työtä ylös asti" sisältäen että se todistaa Pierce the Veilin olevan vielä askeleen edellä muita, kun puhutaan post-hardcoren palasien yhdistelystä, ja he eivät pudota palloa pitkään aikaan. Toukokuuhun 2013 mennessä albumi oli myynyt 120 000 kopiota. == Kappaleet == # # # # # # # # # # # # ===iTunes bonuskappale=== # * ===Amazon bonuskappale=== # * == Kokoonpano == * Vic Fuentes – laulu, rytmikitara, koskettimet, piano * Mike Fuentes – rummut, lyömäsoittimet * Jaime Preciado – bassokitara, taustalaulu * Tony Perry – soolokitara === Vierailevat muusikot === * Kellin Quinn – laulu (kappale ”King for a Day” * Jason Butler – laulu (kappale ”Tangled in the Great Escape” * Lindsey Stamey – laulu (kappale ”Hold on Till May” * Dave Yaden – piano, koskettimet ==Lähteet== Luokka:Vuoden 2012 albumit Luokka:Yhdysvaltalaiset post-hardcore-albumit
Yliskylän venehauta

Yliskylän venehauta on esikristillisen ajan lopulta peräisin oleva polttohauta. Se on Perniön Yliskylässä ruumiskalmiston yhteydessä. Se on yksi vajaasta neljästäkymmenestä Suomessa löydetystä venehautauksesta ja ensimmäinen, jota on tutkittu tieteellisesti. Hjalmar Appelgren tutki Yliskylän venehautauksen 1883. Hautaus löytyi Perniön kirkkomaata laajennettaessa.Suomen Historia I, Weilin +Göös 1984, s. 282. Esineiden määrä tässä haudassa oli poikkeuksellisen suuri: neljä miekkaa (väännetty sykkyrään), kuusi kilvenkupuraa ja niiden kädensijat (ns. suomalaista tyyppiä, käytössä Merovinkiajan alkupuolella), kuusi keihäänkärkeä (putkellista mallia, "Yliskylän tyyppiä"), yksi väkipuukko ja kolme muuta suurehkoa veistä, yksi nuolenkärki, hevosen kuolaimet, piiskanvarsi, poikkeuksellisen upea vyö (Solki hopeoitua rautaa, leveäkantainen paljin pronssia. Tämäntyyppinen solki on ollut erittäin yleinen kaikkialla Euroopassa merovingiajalla, mutta Suomessa sen käyttö rajoittuu 600-luvulle). Runsaasti oli myös erilaisia tarve- esineitä.Perniön Historia I (1980). ISBN 951-99261-9-4, s. 59. Kumpu on kiven- ja maansekainen sekä 60–70 cm laaja ja 30–40 cm korkea, ja sen alle on haudattu veneessä varusteineen poltetun vainajien jäännökset. Vainajia on ilmeisesti ollut miekkojen määrän perusteella ainakin neljä, joskin kilpiä on kuusi kappaletta.Perniön Historia I (1980), s. 61. Yliskylän venehautauksessa haudatut soturit olivat varustetut aikakautensa parhaalla aseistuksella ja korostivat merovingiajan sotaista henkeä, mikä ilmeni myös Suomen kaltaisessa periferiassa. Miekansäilät on taivutettu kasaan. Veneen pituudeksi on niittinaulojen määrän (yli 800 ja lisäksi rautaisia sinkilöitä sekä niittien yhdistämiä rautalevyjä) perusteella arvioitu noin 15 metriä. Hauta on ajoitettu 600-luvulle.WSOY Iso tietosanakirja 10 (WSOY 1997), ISBN 951-0-20163-4, s. 381. Kyseessä on tärkeän päällikön hauta ja Skandinaviassa useiden kilpien esiintymistä haudassa on pidetty merkkinä merikuninkaan haudasta. == Lähteet == Luokka:Perniö Luokka:Salon historia Luokka:Suomen rautakautiset muinaisjäännökset Luokka:Muinaishaudat
Fulin

Fulin voi tarkoittaa seuraavia: * Fulin, Itä-Roomasta vanhoissa kiinalaisissa lähteissä käytetty nimi; katso Daqin * Fulin, Kiinan Qing-dynastian ensimmäisen keisari Shunzhin alkuperäinen nimi
Tālivaldis Ķeniņš

Tālivaldis Ķeniņš (22. huhtikuuta 1919 Liepāja – 21. tammikuuta 2008 Toronto) oli latvialaissyntyinen, Kanadaan siirtynyt säveltäjä.Latvijas Mūzikas informācijas centrs: Tālivaldis Ķeniņš Ķeniņš aloitti musiikin opintonsa Lūcija Garūtan kanssa ja jatkoi niitä Ranskaan vanhempiensa kanssa muutettuaan Grenoblessa Henri Millerin johdolla. Hän sai sävellysopetusta Latvian valtionkonservatoriossa Jāzeps Vītolsilta, mutta toisen maailmansodan jälkeen hän palasi Ranskaan, jossa hän pääsi Pariisin konservatorioon. Siellä häntä opettivat Tony Aubin ja Olivier Messiaen. Vuonna 1950 Ķeniņš valmistui, ja hän oli sävellyksen ensipalkinnon voittaja. Vuonna 1951 hän muutti vaimonsa kanssa Kanadaan. Siellä hän muun muassa toimi latvialaisen seurakunnan urkurina ja opetti Toronton yliopistossa, jonka sävellysjaosta hän johti 1970-luvun lopussa. Vuonna 1959 Ķeniņš perusti Toronto Latvian Concert Associationin. Hän kuului Canadian League of Composersiin ja toimi sen puheenjohtajana vuosina 1973–1974. Säveltäjän tuotantoon kuuluu muun muassa kahdeksan sinfoniaa, kaksitoista konserttoa, kantaatteja, kuoro- ja pianoteoksia sekä sävellyksiä erilaisille kamarikokoonpanoille. Ķeniņš otettiin Kolmen tähden ritarikuntaan. Hän oli Latvian Jāzeps Vītols -musiikkiakatemian kunniaprofessori ja toimi kaikkiaan 32 vuotta Toronton yliopistossa ennen emeritusprofessoriksi jäämistään. == Lähteet == Luokka:Latvialaiset säveltäjät Luokka:Kanadalaiset säveltäjät Luokka:Vuonna 1919 syntyneet Luokka:Vuonna 2008 kuolleet
Alleghenyn laakio

Alleghenyn laakio eli Appalakkien laakio on kumpuileva ylänköalue, joka käsittää Appalakkien länsiosan. Se ulottuu Mohawk-joen laaksosta New Yorkin osavaltiossa lounaaseen Cumberlandin laakioon rajalle Länsi-Virginian eteläosissa. Sen maasto viettää pääosin luoteeseen, mutta joet rajaavat siitä vuoriketjuja kuten Catskillvuoret ja Alleghenyvuoret. Alueen eteläosa kuuluu Ohiojoen valuma-alueeseen, kun taas pohjoisosa jakautuu Alleghenyn, Delawaren ja Susquehannan valuma-alueisiin. Pohjoisin osa on jääkauden jäljiltä pyöreämuotoisesti kumpuilevaa, kun taas eteläisemmässä osassa rinteet ovat jyrkempiä ja maisemat jylhempiä. Alueen taloudellinen merkitys perustuu kivihiili-, öljy- ja maakaasuvaroihin. == Lähteet == == Aiheesta muualla == Luokka:Yhdysvaltain ylängöt Luokka:New Yorkin maantiede Luokka:Pennsylvanian maantiede Luokka:Ohion maantiede Luokka:Länsi-Virginian maantiede Luokka:Kentuckyn maantiede
Imant Raminsh

Imant Karlis Raminsh (s. 18. syyskuuta 1943 Ventspils) on Kanadan kansalaisuuden vuonna 1954 saanut latvialaissyntyinen säveltäjä, kapellimestari, viulisti ja pedagogi. Hän opiskeli Toronton musiikkikonservatoriossa viulunsoittoa Albert Pratzin johdolla ja sitten Toronton yliopistossa. Sävellysopetusta hän sai Tālivaldis Ķeniņšiltä.The Canadian Encyclopedia: Imant Raminsh Raminsh oli vuonna 1971 New Caledonia Chamber Orchestran perustava kapellimestari. Hän johti Okanaganin sinfoniaorkesterin kuoroa vuosina 1978–1982 ja toimi myös saman orkesterin viulistina. Hän perusti Aura-kamarikuoron vuonna 1979 ja Okanaganin nuoriso- orkesterin 1989. Hän on opettanut musiikin teoriaa yksityisesti ja vuodesta 1977 lähtien Vernon Music Schoolissa. Varhaisella urallaan Raminsh sai tunnettavuutta varsinkin kuoroteoksillaan, mutta hän siirtyi onnistuneesti instrumentaaliseen säveltämiseen 1990-luvulla. Hänen viulukonserttonsa (1997) oli Vancouverin sinfoniaorkesterin kantaesittämä, ja hän sävelsi myös fagottikonserton, joka kantaesitettiin huhtikuussa 2000. Joissain teoksissaan Raminsh on yhdistänyt kuoron ja soitinmusiikin maailmat. Näihin kuuluu Symphony of Psalms (yhdeksänosainen kappale kuorolle ja orkesterille, laulettu kahdeksalla kielellä). Tämä teos kantaesitettiin Carnegie Hallissa huhtikuussa 2002. Raminsh sävelsi lastenoopperan The Nightingale, joka kantaesitettiin vuonna 2005. Vuonna 2006 Raminsh otettiin Latvian Kolmen tähden ritarikuntaan. == Lähteet == Luokka:Latvialaiset säveltäjät Luokka:Kanadalaiset säveltäjät Luokka:Vuonna 1943 syntyneet Luokka:Elävät henkilöt
Masahiro Tanaka

Masahiro Tanaka (, s. 1. marraskuuta 1988 Itami) on japanilainen baseballpelaaja, joka on vuodesta 2014 lähtien edustanut MLB-liigassa pelaavaa New York Yankeesiä. Hänen pelipaikkansa on syöttäjä. Ennen Pohjois-Amerikan kentille siirtymistään Tanaka pelasi NPB-liigan Tohoku Rakuten Golden Eaglesissa. == Lähteet == Luokka:Japanilaiset baseballpelaajat Luokka:Vuonna 1988 syntyneet Luokka:Elävät henkilöt
Rockdale Temple

Rockdale Temple on vanhin juutalaisseurakunta Alleghenyvuorten länsipuolella ja samalla Ohion vanhin, toiseksi vanhin aškenasiseurakunta ja yksi vanhimmista synagogista Yhdysvalloissa. Se sijaitsee Amberleyssa, joka on Cincinnatin esikaupunkialuetta. Kymmenen englantilaissyntyisen ortodoksijuutalaisen ryhmä perusti Congregation Bene Israelin vuonna 1824. Juutalaisväestön muutto Avondalen ja Walnut Hillsin lähiöihin johti Rockdale Templen rakentamiseen vuonna 1906. Uusin synagoga on rakennettu vuonna 1970. ==Lähteet== == Aiheesta muualla == *Virallinen sivu Luokka:Ohion rakennukset ja rakennelmat Luokka:Yhdysvaltain synagogat
Great Black Swamp

Great Black Swamp on entinen suoalue Yhdysvalloissa Ohion osavaltiossa Eriejärven lounaispuolella. Alue kuivatettiin 1800-luvun loppupuolella ja on nykyisin Yhdysvaltojen viljavimpia peltomaita. Alkujaan alue oli lähes 200 km pitkä ja 65 km leveä. == Lähteet == Luokka:Yhdysvaltain suot Luokka:Indianan maantiede Luokka:Ohion maantiede
Mehrzad Marashi

thumb|right|Mehrzad Marashi Mehrzad Marashi (s. 20. syyskuuta 1980) on iranilaissyntyinen, Saksaan siirtynyt poplaulaja. Hän voitti Deutschland sucht den Superstar -kilpailun vuonna 2010.AllMusic: Mehrzad Marashi Marashi muutti 6-vuotiaana perheineen Hampuriin. Hän sai vaikutteita Xavier Naidoolta, Lionel Richieltä ja Boyz II Meniltä. Hän sai vuonna 2006 levytyssopimuksen Warner Music Groupilta, mutta hänen singleistään "She's Gone" ja "Es tut mir Leid" kumpikaan ei ollut hitti. Uransa tässä vaiheessa Marashi käytti itsestään nimeä Marasco. Debyyttialbuminsa, nimeltään New Life, Marashi julkaisi Sony Musicin kautta vuonna 2010. Tämä albumi pääsi Saksan listoilla sijalle viisi, Sveitsissä yhdeksänneksi ja Itävallassa kolmanneksi. Kaikissa näissä maissa single "Don't Believe" otti listojen ykköspaikan.Charts.de: Mehrzad Marashi == Lähteet == Luokka:Saksalaiset laulajat Luokka:Vuonna 1980 syntyneet Luokka:Elävät henkilöt
Silence 4

Silence 4 on portugalilainen rockyhtye. David Fonseca ja Tozé Pedrosa päättivät perustaa yhtyeen Leiriassa vuonna 1995. Kokoonpanon täydensivät seuraavana vuonna Sofia Lisboa ja Rui Costa. Yhtye otti pääkielekseen englannin ja keskittyi enimmäkseen akustiseen musiikkiin. Kolme vuotta Silence 4:n perustamisen jälkeen sen debyyttialbumi Silence Becomes It sai kriitikoilta ja yleisöltä innostuneen vastaanoton. Toisena albumina julkaistiin Only Pain Is Real (2000).AllMusic: Silence 4 == Lähteet == Luokka:Portugalilaiset rockyhtyeet
Kaartin halli

Kaartin halli (myös Kaartin kauppahalli, Kaartintorin halli tai Kasarmitorin halli) oli arkkitehti Selim A. Lindqvistin suunnittelema, Helsingin Kasarmintorin länsilaidalla sijainnut jugendtyyliä edustanut matala, basaari- tyyppinen kauppahalli. Rakennus valmistui vuonna 1906. Hallissa toimi vuokralla noin sata kauppiasta. Heidän ja yleisestä vastustuksesta huolimatta rakennus purettiin vuonna 1958, ja tilalle valmistui kaksi vuotta myöhemmin halliyhtiön tilaama ja arkkitehti Iikka Martaksen suunnittelema väliaikainen näyttely- ja liikerakennus. Uudempi rakennus on yhä käytössä. ==Lähteet== Luokka:Helsingin entiset kauppa- ja ostoskeskukset Luokka:Kaartinkaupunki Luokka:Kauppahallit Luokka:Selim A. Lindqvistin suunnittelemat rakennukset
Toivon neitsyt

Toivon neitsyt tarkoittaa kertomusta Neitsyt Marian ilmestymisestä Ranskan Pontmainissa 17. tammikuuta 1871. Saksan-Ranskan sodan 1870–1871 päättyessä koettiin Ranskassa Pyhän ja autuaimman Neitsyt Marian ilmestys, jonka huomasi aluksi Barbadette perheen vanhemmat ja kaksi kolmesta lapsesta. Myöhemmin paikalle kerääntyi kylän väki ja pappeja kaukaakin. Ilmestys oli taivaalle ilmestynyt naishahmo, jolla oli sininen asu kenkiä myöten. Asussa oli kullan värisiä tähtiä. Hahmolla oli myös kruunu, jonka alaosassa oli musta nauha. Ilmestyksen on roomalaiskatolinen kirkko dokumentoinut hyvin tarkasti, ja siitä on tehty useita havainnollisia kuvituksia. Ilmestys ei jäänyt pelkästään vertauskuvalliseksi, vaan siihen liittyi molemminpuolista keskustelua, rukouksia, lauluja, kirjoitettua tekstiä ja tunteita, joista on tarkkoja selostuksia roomalais-katolisen kirkon dokumenteissa. Yksi sanomista kuului näin: Mutta pyydän teitä, rukoilkaa, minun lapseni, Jumala tulee pian kuulemaan teidän rukouksianne, Minun poikani, Minun poikani on odottamassa teitä. Ilmestys on vaikuttanut kirkkotaiteeseen, ja siitä on syntynyt uusi Neitsyt Marian tyyppi, jolla on kokosininen puku kenkiä myöten ja puvussa kultaisia tähtiä. Lisäksi ilmestyksellä on paikallista merkitystä, sillä ilmestyspaikkakunnalla käy vuosittain noin 200 000 paikallista matkailijaa. Ulkomaalaisia käy lähinnä Saksasta. Kanadassa on nimetty yksi kylä ilmestyksen mukaan: Notre-Dame-de-Pontmain, Quebec. Roomalais-katoliseen kirkon sisäisiin asioihin ilmestyksellä on myös ollut vaikutusta, sillä kirkko pitää ilmestyksiä suuressa arvossa. == Aiheesta muualla == * Luokka:Marian ilmestykset
Amir Ali-Akbari

Amir Aziz Ali-Akbari (, s. 11. joulukuuta 1987 Šahriar) on iranilainen aktiiviuransa lopettanut kreikkalais-roomalaisen tyylin painija, maailman- ja Aasian mestari. Nykyään hän taistelee vapaaottelijana Japanin Rizin FC promotiossa, jossa hän on promotion suurimpia tähtiä. Vuonna 2016 hän sijoittui toiseksi vuosittaisessa Rizin Grand Prix MMA turnauksessa, häviten finaalissa alan veteraanille Mirco Crocopille. Pääasiassa 96 ja 120 kg:n sarjoissa kilpaillut Ali-Akbari voitti maailmanmestaruuden Moskovassa 2010 ja MM-pronssin sekä Aasian mestaruuden vuonna 2009. Vuonna 2013 hän voitti Budapestin MM-kilpailuissa sarjan 120 kg maailmanmestaruuden, mutta hänen kisoissa antamansa dopingnäyte sisälsi anabolisia steroideja. Ali-Akbari menetti Budapestin MM-kultansa, ja koska hän oli jäänyt kiinni dopingin käytöstä aikaisemminkin, langetti FILA iranilaiselle elinikäisen kilpailukiellon.http://yle.fi/urheilu/painin_maailmanmestari_elinikaiseen_kilpailukieltoon/6985545 == Lähteet == * Aliakbari, Amir (IRI) iat.uni-leipzig-de === Viitteet === Luokka:Iranilaiset kreikkalais-roomalaisen tyylin painijat Luokka:Dopingrikkomuksesta tuomitut iranilaiset Luokka:Vuonna 1987 syntyneet Luokka:Elävät henkilöt Luokka:Dopingrikkomuksesta tuomitut painijat
Beñat Intxausti

Beñat Intxausti Elorriaga (s. 20. maaliskuuta 1986 Zornotza, Baskimaa) on espanjalainen maantiepyöräilijä. Hän aloitti ammattilaisuransa Saunier Duval - Scott -tallissa 2008, siirtyi Euskaltel-Euskadiin kaudeksi 2010, kilpaili Team Movistarissa 2011–2015, Team Skyssa 2016−2018 ja viimeisellä ammattilaiskaudellaan 2019 Euskadi Basque Country-Murias -joukkueessa. Hän menestyi pääasiassa etappikilpailuissa. Hän voitti UCI World Tour -sarjaan kuuluneen Pekingin ympäriajon 2013. Italian ympäriajossa hän voitti etapin 2013 ja 2015. == Saavutuksia == Lähteet: Cyclingbase, Cycling Archives ;2010 :Baskimaan ympäriajo, kokonaiskilpailussa toinen :Vuelta Asturias, 3b-etapin (aika-ajo) voitto ;2011 :Baskimaan ympäriajo, kokonaiskilpailussa neljäs :Tour de Romandie, kokonaiskilpailussa viides :Espanjan ympäriajo, 11. etapilla toinen ;2012 :Vuelta Asturias, kokonaiskilpailun voitto :Italian ympäriajo, 8. etapilla toinen :Espanjan ympäriajo, kokonaiskilpailussa kymmenes, 1. etapin (joukkueaika-ajo) voitto ;2013 :Italian ympäriajo, kokonaiskilpailussa kahdeksas, 16. etapin voitto :Pekingin ympäriajo, kokonaiskilpailun ja 4. etapin voitto ;2014 :Tour de Romandie, kokonaiskilpailussa kuudes :Puolan ympäriajo, kokonaiskilpailussa kolmas ;2015 :Italian ympäriajo, 8. etapin voitto :Critérium du Dauphiné, kokonaiskilpailussa neljäs == Lähteet == Luokka:Espanjalaiset maantiepyöräilijät Luokka:Vuonna 1986 syntyneet Luokka:Elävät henkilöt
Péter Farkas

Péter Farkas (s. 14. elokuuta 1968 Budapest) on unkarilainen kreikkalais- roomalaisen painin olympiavoittaja, maailman- ja Euroopan-mestari. Hän edusti aktiiviurallaan budapestilaista Újpesti TE -seuraa ja häntä valmensi Ferenc Kocsis. Hän on pituudeltaan 168 cm. Farkas voitti nuorten Euroopan-mestaruuden 90 kg:n sarjassa 1988 ja sijoittui samassa painoluokassa neljänneksi miesten EM-kilpailuissa 1989. Hän voitti 82-kiloisissa maailmanmestaruuden Ostiassa 1990, Euroopan-mestaruuden Aschaffenburgissa 1991 ja maailmanmestaruuden Varnassa 1991. Hän voitti 82 kg:n sarjassa olympiakultaa Barcelonassa 1992 kukistettuaan loppuottelussa puolalaisen Piotr Stępieńin pistein 6–1. Hän sijoittui samassa painoluokassa viidenneksi MM-kilpailuissa 1993 ja toiseksi EM-kilpailuissa 1996. Farkas sai viiden vuoden vankeustuomion hänen ja veljensä pitämän suuren kannabisfarmin löydyttyä Budapestin esikaupunkialueelta 2004. Hän kuitenkin karkasi, minkä seurauksena tuomio nousi seitsemään vuoteen. Hän jäi kiinni Andorrassa 2009. == Lähteet == Luokka:Unkarilaiset kreikkalais-roomalaisen tyylin painijat Luokka:Unkarilaiset olympiavoittajat Luokka:Vuonna 1968 syntyneet Luokka:Elävät henkilöt
Attila Repka

Attila Repka (s. 10. tammikuuta 1968 Miskolc) on unkarilainen kreikkalais- roomalaisen tyylin painija. Hän on olympiavoittaja, maailman- ja Euroopan- mestari. Hän edusti seuratasolla Diósgyőri Vasgyártak Testgyakorlók Köreä ja Diósgyöri BC:tä ja hänen valmentajanaan toimi Jozsef Gutman. Repka on ammatiltaan kalastaja ja pituudeltaan 171 cm. Hän kilpaili aikuisten arvokilpailuissa 68 kg:n painoluokassa. Repka voitti olympiakultaa Barcelonassa 1992 kukistettuaan loppuottelussa Islam Dugutšijevin pistein 1–0. Hän sijoittui kahdeksanneksi Soulissa 1988. Hän saavutti MM-hopeaa Prahassa 1995, pronssia Ostiassa 1990 ja sijoittui viidenneksi 1989. Hän voitti Euroopan-mestaruuden Kolbotnissa 1988, Oulussa 1989, Ateenassa 1994 ja Budapestissa 1996, sai hopeaa Kööpenhaminassa 1992, pronssia Aschaffenburgissa 1991, oli neljäs 1990 ja kuudes 1987. Repka sai vuoden 1986 nuorten MM- kilpailujen 65 kg:n painoluokassa kultaa kreikkalais-roomalaisessa painissa ja pronssia vapaapainissa. Saman vuoden vapaapainin nuorten EM-kilpailuissa hän sijoittui 68-kiloisissa kolmanneksi. == Lähteet == Luokka:Unkarilaiset kreikkalais-roomalaisen tyylin painijat Luokka:Unkarilaiset olympiavoittajat Luokka:Vuonna 1968 syntyneet Luokka:Elävät henkilöt
Ruskoluhtahaukka

Ruskoluhtahaukka (Buteogallus meridionalis) on luhtahaukkojen sukuun kuuluva lintu. Sitä tavataan Etelä-Amerikassa Argentiinassa, Boliviassa, Brasiliassa, Kolumbiassa, Costa Ricassa, Ecuadorissa, Ranskan Guianassa, Guyanassa, Paraguayssa, Perussa, Surinamessa, Trinidad ja Tobagossa, Uruguayssa ja Venezuelassa sekä Keski-Amerikassa Panamassa. Sen elinpiiriä ovat subtrooppiset ja trooppiset .laidunmaat, hakatut metsät, mangrovekasvillisuus vuorovesirajan yläpuolella, kausittain kosteat preeriat, kuivat savannit, sisämaan kosteikot, kuten monentyyppiset suot. Populaation arvioidaan olevan kasvamassa metsänhakkuiden vuoksi.Birdlife.org viitattu 19.1.2013 ==Lähteet== Luokka:Luhtahaukat
Valmet 702

thumb|Valmet 702 traktori RUK-museossa Valmet 702 on Valmetin vuosina 1972–1980 valmistama traktorimalli, joka kuuluu Valmetin 02-sarjaan. Malli korvasi jo vanhentuneen Valmet 700 -mallin, ja vuonna 1974 tuli 91 hevosvoimainen Valmet 702S, jota valmistettiin vuoteen 1979 asti. Nelivetomallit tulivat vasta vuonna 1978. Neliveto toteutettiin keskikardaanilla, mutta silti pyörien kääntökulma oli vain 40 astetta. ==Tekniset tiedot== *Moottori: 1972 79 411B, 1979–80 411C ja S-mallissa 411BS *Teho: 1972-1974 71 hv, 1974–80 76 hv ja S-mallissa 91 hv *Polttoainesäiliö: 1972–79 68 l ja 1979–80 97 l *Takaveto: 3375 kg ja 1979–80 3450 kg *Neliveto: 3910 kg *Nostovoima: 2120 kg ja 1979–80 2900kg *Vaihteisto: 8+2/16+4 *Melutaso: 85 dB, 1979–80 83 dB ==Lähteet== Luokka:Valmetin traktorit
Mindanaonkalastaja

Mindanaonkalastaja (Actenoides hombroni) on kuningaskalastajiin kuuluva lintulaji. Se elää endeemisenä Filippiineillä. ==Koko ja ulkonäkö== Kooltaan mindanaonkalastaja kasvaa noin 27 cm pitkäksi. Mindanaonkalastajakoiraan päälaki on syvän violetinsininen ja koiraalla on samanvärinen nokasta lähtevä juova. Silmäkulmasta lähtevä niskaa kohti levenevä juova on väriltään punaruskea. Koiraan kurkku on valkoinen ja rinta ja vatsa oranssinruskeat. Mindanaonkalastajakoiraan selkä, siivet ja pyrstö ovat sinivihreät pienin ruskehtavin pilkuin ja yläperä on vaaleansininen. Kookas nokka on väritykseltään punainen. Mindanaonkalastajanaaraan päälaki on vaaleanvihreä. Myös vatsa, selkä ja siivet ovat vihreät. ==Levinneisyys== Mindanaonkalastajaa tavataan ainoastaan Filippiineihin kuuluvalta Mindanaon saarelta. Sen elinympäristöä ovat kosteat metsät tyypillisesti noin 1 000-2 500 metrin korkeudessa merenpinnasta. Lajin elintavoista tiedetään vain vähän, mutta laji elää todennäköisesti yksittäin. Mindanaonkalastajan ravintoa ovat suurikokoiset hyönteiset, kuten heinäsirkat ja kaskaat, etanat ja kotilot, sammakot ja pienet liskot. Mindanaonkalastajakannan kooksi arvioidaan joitakin kymmeniä tuhansia yksilöitä. Linnun kantaa uhkaa soveltuvan elinympäristön voimakas väheneminen laajamittaisten hakkuiden vuoksi. ==Lähteet== Luokka:Kuningaskalastajat
Lukevat tytöt

Lukevat tytöt on Helene Schjerfbeckin vesiväri-guassi-lyijykynätyö paperille vuodelta 1907. Tämän kooltaan 67×79 cm maalauksen omistaa Ateneumin taidemuseo. Lukevat tytöt on Helene Schjerfbeckin modernistisia maalauksia. Tätä tyyliä hän kehitti asuessaan Hyvinkäällä vuodesta 1902 alkaen (matkustamatta mihinkään 15 vuoteen). Hän keskittyi maalauksissaan olennaisen esille tuomiseen. Tuo olennainen oli hänelle ihmisen sisäisen mielentilan tulkinta. Mallit hän löysi paikallisista ihmisistä. Lukevat tytöt -maalauksessa malleina ovat vaihdemies Karl Lintumäen tyttäret Irene ja Anna Lintumäki. Muita Schjerfbeckin keskeisiä modernistisia maalauksia ovat esimerkiksi Kotona, Katkelma, Ompelijatar, Virkkaava tyttö, Mummu, Halkopoika I ja II, Hiekassa leikkivä tyttö, Kansakoulutyttö, Pukukuva I ja II jne. Ateneumin taidemuseon kokoelmiin kuuluu Schjerfbeckiltä myös Lukeva tyttö (Istuva tyttö) vuodelta 1904. ==Lähteet== ==Aiheesta muualla== * Suomen Kansallisgalleria: Kokoelmat: Lukevat tytöt (1907). * Suomen Kansallisgalleria: kokoelmat: Lukeva tyttö (1904). * Suomen Kansallisgalleria: Kokoelmat: Ompelijatar (Työläisnainen) (1905). Luokka:Ateneumin kokoelmat Luokka:Helene Schjerfbeckin maalaukset
Ompelijatar (Työläisnainen)

Ompelijatar (Työläisnainen) on suomalaisen taiteilijan Helene Schjerfbeckin öljyvärityö kankaalle vuodelta 1905. Kooltaan tämä työ on 95,5×84,5 cm ja se kuuluu Ateneumin taidemuseon kokoelmiin. Ompelijatar (Työläisnainen) kuuluu Helene Schjerfbeckin modernistisiin Hyvinkäällä syntyneisiin maalauksiin. Tässä maalauksessa luiseva nuorehko naishahmo istuu kiikkutuolissa ajatuksiinsa vaipuneena. Ompelijaksi hänet tunnistaa kiikkutuolin jalassa roikkuvista saksista. Maalaus on tummasävyinen ja sitä on verrattu hiljaiselta tunnelmaltaan James McNeill Whistlerin ja Vilhelm Hammershoinin töihin. Schjerfbeckin naisesta Ompelijattaressa huokuu sisäinen kireys. Hän ikään kuin torjuu katsojan ja hänen asentonsa on varautunut, kun hän ankeahkon oloisesti hieman kumarassa istuu kädet ristissä tuolillaan. Hänen katseensa on suuntautunut alas. Ompelijatar (Työläisnainen) kuuluu Schjerfbeckin ”mustiin maalauksiin”, jotka aloittivat hänen tuotannossaan uuden vaiheen. Nämä maalaukset ovat tyyliltään yhteneväisiä. Hän pelkistää niissä muotoa ja käyttää värejä harkitusti. Naiset ovat vaiti ja heitä ympäröivä sisätila on hiljainen, koko maalauksen tunne on rauhallinen. Hänen muita ”mustia maalauksiaan” ovat Kansakoulutyttö II ja Äiti. Viimeksi mainitussa hän kuvaa omaa äitiään Olga Schjerfbeckiä. Mallina Schjerfbeckillä Ompelijattaressa oli Anna Lintumäki. Vuonna 1927 taidekauppias Gösta Stenman alkoi tilata uusversioita Schjerfbeckin varhaisteoksista. Ateneumin taidemuseolla on hallussaan näistä uustöistä Ompelijattaresta on myös puolivartalokuva vuodelta 1927.Helene Schjerfbeck 150 vuotta, 2012, s. 165 ja 256, Helsinki: Ateneumin taidemuseo ==Lähteet== ==Aiheesta muualla== * Suomen Kansallisgalleria, kokoelmat: Ompelijatar (Työläisnainen) (1905) * Suomen Kansallisgalleria, kokoelmat: Ompelijatar, puolivartalokuva (Työläisnainen)(1927) * Suomen Kansallisgalleria, kokoelmat: Kansakoulutyttö II (1908) Luokka: Ateneumin kokoelmat Luokka: Helene Schjerfbeckin maalaukset
Red Lights

Red Lights on hollantilaisen house-musiikin tuottajan Tiëston kappale. Kappale julkaistiin 13. joulukuuta 2013. == Aiheesta muualla == * Tiëston viralliset sivut * Red Lights -musiikkivideo Luokka:Vuoden 2013 kappaleet Luokka:Alankomaalaiset musiikkikappaleet
Ochoa

Ochoa on muun muassa seuraavien henkilöiden sukunimi: *Armando Xavier Ochoa (s. 1943), yhdysvaltalainen roomalaiskatolinen piispa *Blanca Fernández Ochoa (1963–2019), espanjalainen alppihiihtäjä *Ellen Ochoa (s. 1958), yhdysvaltalainen astronautti *Florencio Olvera Ochoa (1933–2020), meksikolainen roomalaiskatolinen piispa *Francisco Fernández Ochoa (1950–2006), espanjalainen alppihiihtäjä *Guillermo Ochoa (s. 1985), meksikolainen jalkapallomaalivahti *Jacinto Vásquez Ochoa (1909–1980), kolumbialainen roomalaiskatolinen piispa *Jose Manuel Ochoa-Quintero, kolumbialainen lintutieteilijä *Lorena Ochoa (s. 1981), meksikolainen golfaaja *Ryan Ochoa (s. 1996), yhdysvaltalainen näyttelijä *Severo Ochoa (1905–1993), espanjalais-yhdysvaltalainen biokemisti, Nobelin lääketieteen palkinnon saaja.
Banijay Entertainment

Banijay Entertainment on ranskalainen televisiotuotantoyhtiö, joka perustettiin Ranskan Endemolin entisen johtajan Stéphane Courbitin johdolla vuonna 2008. Yhtiön omistajiin lukeutuvat muun muassa italialaiset Agnellin ja De Agostinin perheet sekä LVMH:n toimitusjohtaja Bernard Arnault. Vuonna 2011 ranskalainen miljardööri Liliane Bettencourt osti osuuden Banijaystä.Liliane Bettencourt takes stake of Banijay Entertainment Rapid TV News 1.6.2011 ==Banijay Finland== Vuonna 2009 Banijay osti suomalaisen Solar Filmsin omistaman Solar Television Oy:n, joka toimii nykyisin nimellä Banijay Finland.Solarfilms Inc.: Banijay osti Solar Televisionin solarfilms.com 12.10.2009Banijay Finlandin esittely emoyhtiön sivuilla Huhtikuussa 2016 yhtiön toimitusjohtajaksi nimitettiin Tatu Ferchen. Elokuussa 2013 yhtiön toimitusjohtajaksi nimitettiin Petteri Ahomaan jälkeen Joonas Hytönen. ==TV- ohjelmat== Banijay Entertainmentin ja sen tytäryhtiöiden tuottamia ohjelmia ovat muun muassa: *E! Rikkaat Kardashianit *Popstars *The Real World *The Voice of Finland *Tavallista elämää *Uutisvuoto *Tanssii tähtien kanssa ==Lähteet== Luokka:Ranskalaiset televisioyhtiöt
FIFA Street 4

FIFA Street 4 tunnetaan myös nimellä FIFA Street tai FIFA Street 2012 on EA Sportsin vuonna 2012 julkaisema jalkapalloaiheinen konsolipeli, joka on FIFA Street-sarjan (EA Sports) neljäs julkaisu. Pelin kannessa esiintyy Lionel Messi. == Peli == Pelissä on erilaisia pelimuotoja. Pelimuodot ovat: Futsal, Panna Rules, Last Man Standing, 5v5 sekä Custom Match, jossa pelaaja voi itse kehittää omantyylisensä pelimuodon. Pelissä voi pelata joko yksittäisen ottelun (Hit the streets) tai World Tour-pelimuotoa, jossa pelaaja tekee itselleen joukkueen, joka kiertää ympäri maailmaa pelaamassa otteluita. Jokainen pelaaja saa onnistuneesta harhautuksesta ekstrapisteitä, joiden avulla pelaaja voi "ostaa" pelaajilleen uusia kikkoja, joita he voivat käyttää otteluissa. Pelaaja saa aloittaa uransa haluamastaan maasta, josta edetään aina oman maanosan otteluiden kautta koko maapallon väliseen kilpailuun. Koko kilpailun finaali käydään Rio de Janeirossa. == Liigat == Pelissä on seuraavat liigat: * **Major League Soccer * **Premier League * **Ligue 1 * **Bundesliiga * **Primera División == Lukitut joukkueet == Nämä joukkueet ovat pelin alussa lukittuja, mutta menestymällä World Tourissa ne saa avattua. * African All Stars * Asia All Stars * Euro All Stars * N.A. All Stars * S.A. All Stars * Street Ballers * Street Kings * Street Stars * Street Stylers * Street Swirl * Street Wizards * Classic Team * Adidas All Stars == Maajoukkueet == Pelissä on seuraavat maajoukkueet: * Argentiina * Australia * Itävalta * Brasilia * Chile * Kolumbia * Norsunluurannikko * Englanti * Ranska * Saksa * Italia * Etelä- Korea * Meksiko * Alankomaat * Portugali * Espanja * Ruotsi * Sveitsi * Yhdysvallat * Uruguay == Pelipaikat == Pelissä voi pelata otteluita seuraavissa kaupungeissa: * Aberdeen * Amsterdam * Barcelona * Berliini * Buenos Aires * Dubai * Dublin * Dubrovnik * Lontoo * Marseille * München * New York * Pariisi * Rio de Janeiro * Shanghai * Pietari * Tokio * Venetsia == Lähteet == * http://fifasoccerblog.com/blog/fifa-street-league-and-teams-list Luokka:FIFA-pelit Luokka:Vuoden 2012 videopelit Luokka:PlayStation 3 -pelit Luokka:Xbox 360 -pelit
Jason & the Scorchers

Jason & the Scorchers (levyillä toisinaan kirjoitettu myös muodossa Jason And The Scorchers), alkujaan Jason & the Nashville Scorchers, on yhdysvaltalaisen laulaja-lauluntekijä Jason Ringenbergin johtama, vuonna 1981 perustettu country rock -yhtye. Ringenberg on kotoisin Illnoisista, mutta yhtye muodostui Nashville-taustaisista rockmusiikoista Warner Hodgesista (kitara), Jeff Johnsonista (basso) ja Perry Baggsista (rummut). Debyytti-EP:nsä jälkeen he tekivät levy-yhtiö EMI:lle EP:n Fervor ja kaksi albumia Lost & Found ja Still Standing. Ne saavuttivat arvostelumenestystä, mutta suurempi kaupallinen menestys jäi tulematta sillä yhtyeen musiikki oli liian kantria rockradioasemille ja liian rokkia kantriasemille. Jason & the Scorchers eli hiljaiseloa kolme vuotta, jonka jälkeen Johnson jätti yhtyeen. Yhtye palasi vuonna 1989 hard rock -vaikutteisella albumillaan Thunder and Fire, mutta hajosi pian tämän jälkeen. Ringenberg siirtyi soolouralle, jolla soitti lähinnä kantrivaikutteista musiikkia. Yhtye alkoi esiintymään uudelleen alkuperäiskokoonpanossaan vuonna 1993 ja vuonna 1995 ilmestyi albumi A Blazing Grace. Jeff Johnson jätti yhtyeen vuonna 1997 ja Kenny Ames liittyi uutena muusikkona. Rumpali Baggs jätti yhtyeen terveydellisistä syistä vuonna 2003. Jason & the Scorchersin viimeisin albumi on vuonna 2010 ilmestynyt Halycon Times. Vuonna 2008 yhtye palkittiin Americana Music Associationin elämäntyöpalkinnolla. Jason & the Scorchers esiintyi Suomessa ensimmäistä kertaa Helsingin Tavastialla vuonna 1985. Sen jälkeen se on käynyt Suomessa mm. vuosina 2010 ja 2012. == Kokoonpano == Alkuperäiskokoonpano oli Jason Ringenberg (laulu, kitara, huuliharppu), Warner Hodges (kitara), Jeff Johnson (basso) ja Perry Baggs (rummut). === Yhtyeen nykyinen kokoonpano === * Jason Ringenberg (s. 22. marraskuuta 1958, Sheffield, Illinois – laulu, akustinen kitara, huuliharppu) * Warner E. Hodges (s. 4. kesäkuuta 1959, Wurtzberg, Länsi-Saksa − soolokitara, laulu) * Al Collins (s. Cleveland, Ohio - basso, laulu) * Pontus Snibb (s. Ruotsi - rummut) == Diskografia == * Reckless Country Soul EP (1982) * Fervor EP (1983) * Lost and Found (1985) * Still Standing (1986) * Thunder and Fire (1989) * Are You Ready For The Country? (1992) * A Blazing Grace (1995) * Both Sides of the Line (1996) * Clear Impetuous Morning (1996) aka "Self-sabotage" * Reckless Country Soul (1998) * Midnight Roads & Stages Seen (1998) * Rock on Germany (2001) * Wildfires and Misfires (2001) * Still Standing (2002) - 1996 uudelleen julkaistu * Lost And Found/Fervor (2008) * Halcyon Times (2010) == Lähteet == == Aiheesta muualla == * Viralliset kotisivut Luokka:Yhdysvaltalaiset country rock -yhtyeet
Do I Wanna Know?

Do I Wanna Know? on brittiläisen indie rock-yhtye Arctic Monkeysin kappale heidän viidenneltä, AM-studioalbumilta. Kappale julkaistiin singlenä siihen liittyvän musiikkivideon kanssa 19. kesäkuuta 2013 ja se on saatavilla digitaalisesti ladattavana ITunesin kautta. Singlestä julkaistiin myös vinyyliversio 22. heinäkuuta 2013 B-puolen ”2013”-singlen kanssa. Kappale soitettiin ensimmäistä kertaa livenä 22. toukokuuta 2013 Venturassa, Kaliforniassa yhtyeen AM Tour-kiertueen ensimmäisessä konsertissa. Kiertueen aikana ”Do I Wanna Know?” on soitettu aina avauskappaleena. ”Do I Wanna Know?” on päässyt Britannian singlelistan 11. sijalle, sekä päässyt listoille muissa lukuisissa valtioissa. Se oli Arctic Monkeysin ensimmäinen kappale, joka pääsi Billboard Hot 100 -listalle sijoittuen 99. sijalle joulukuussa 2013. ==Lähteet== Luokka:Vuoden 2013 kappaleet Luokka:Arctic Monkeysin kappaleet
Shaved Fish

Shaved Fish on brittiläisen rock-muusikko John Lennonin vuonna 1975 julkaisema kokoelma-albumi. Albumi on Lennonin ensimmäinen julkaistu kokoelma-albumi ja se sisältää kaikki Lennonin listamenestyssinglet vuosilta 1969-1974. Albumilta jätettiin pois kappale "Stand by Me", joka oli myös menestynyt listoilla hyvin, koska se oltiin julkaistu samana vuonna. Shaved Fish oli viimeinen albumi, jonka Lennon julkaisi Apple Records-levymerkin alla. Albumin ilmestyttyä, Lennon ilmoitti vetäytyvänsä sivuun musiikista, kasvattaakseen vastasyntynyttä poikaansa Seania ja ollakseen mahdollisimman paljon läsnä hänen ensimmäisinä vuosinaan. Lennon palasi musiikin pariin vuonna 1980 albumilla Double Fantasy. == Kappaleet == *# "Give Peace a Chance" (julkaistu alun perin 1969) *# "Cold Turkey" (1969) *# "Instant Karma (We All Shine On" (1970) *# "Power to the People" (1971) *# "Mother" (1970) *# "Woman Is the Nigger of the World" (1972) *# "Imagine" (1971) *# "Whatever Gets You thru the Night" (1974) *# "Mind Games" (1973) *# "#9 Dream" (1974) *# "Happy Xmas (War Is Over)" (1971) *# "Give Peace a Chance" (reprise) (1969) Luokka:Vuoden 1975 kokoelma-albumit Luokka:John Lennonin albumit
Mustalaisnainen

Mustalaisnainen on suomalaisen taiteilijan Helene Schjerfbeckin öljyvärityö kankaalle vuodelta 1919. Kooltaan teos on 66×55,5 cm ja se kuuluu Ateneumin taidemuseon Nanny ja Yrjö Kauniston lahjoituskokoelmaan. Helene Schjerfbeckin Mustalaisnainen on ekspressiivinen sisäänpäin kääntyneen ihmisen ahdistuksen ja epätoivon huuto. Mustalaisnaisessa ei ole oikeastaan muuta selvää asiaa kuin tämä. Maasävyin maalatussa teoksessa, jota Schjerfbeck väliin hankasi saadakseen siitä väriä pois, istuva nainen suojaa käsillään itseään ollakseen näkemättä ja kuulematta. Schjerfbeck käytti Mustalaisnainen-maalauksessa vain muutamaa toisiaan lähellä olevaa värisävyä tämän käpertyneen, aggressiivisesti itseensä vetäytyneen naisen kuvaamiseen. Vuosi 1919 oli Helene Schjerfbeckille itselleen vuosi, jolloin hän kävi läpi pettymyksen tunteitaan hyvän ystävän Einar Reuterin ilmoitettua yllättävästä kihlautumisestaan kesällä. Saman vuoden syksyllä Schjerfbeck joutui sydämensä takia joksikin aikaa sairaalaan.Leena Ahtola-Moorhouse teoksessa Helene Schjerfbeck 150 vuotta,2012,s.18, Helsinki: Ateneumin taidemuseo Hänen taiteensa synkkeni aiheiltaan ja sävyiltään noina aikoina selvästi. Mustalaisnaista on verrattu Edvard Munchin kuuluisaan maalaukseen Huuto. Aggressiivinen epätoivo ilmaistaan näissä kahdessa työssä eri tavoin; siinä missä Munchin hahmo ilmaisee pelkonsa ulos, Schjerfbeckin Mustalaisnainen vetäytyy. Hahmon olemus on paremminkin Munchin Melankolian (1906/1907) hahmon tapainen. ==Lähteet== ==Aiheesta muualla== * Suomen Kansallisgalleria: Kokoelmat: Mustalaisnainen. Luokka:Ateneumin kokoelmat Luokka:Helene Schjerfbeckin maalaukset
Royals (kappale)

"Royals" on uusiseelantilaisen laulaja-lauluntekijä Lorden kappale hänen ensimmäiseltä äänitteeltään, The Love Club -EP:ltä. Hän julkaisi sen myös ensimmäisellä studioalbumillaan, Pure Heroinella. "Royals" julkaistiin 8. maaliskuuta 2013 hänen EP:nsä johdantosinglenä. Saman vuoden lopulla kappale listattiin yhdeksi vuoden parhaimmista kappaleista lukuisissa julkaisuissa, kuten Rolling Stonessa, Timessa ja Spinissä. Kappaleen sanoittivat Lorde ja Joel Little puolessa tunnissa. Littlen mukaan "Royals" on "vastaus kaikkeen, mitä on popradiossa". Monet kriitikot yllättyivät kappaleen kokonaistuotannosta sekä "Royalsin" viestistä. Julkaisusta tuli kaupallinen menestys, joka sijoittui Billboard Hot 100 -listan kärkeen yhdeksäksi peräkkäiseksi viikoksi. Menestys oli samankaltaista monissa valtioissa, kuten Belgiassa, Irlannissa, Kanadassa, Britanniassa ja Uudessa-Seelannissa. Kappale sai lukuisia palkintoja monissa maissa, kuten Kanadassa, Uudessa-Seelannissa, Britanniassa ja Yhdysvalloissa. Joel Kefali ohjasi kappaleelle kaksi musiikkivideota, joista toinen on kansainvälinen versio ja toinen taas Yhdysvaltoihin suunnattu versio. Molemmat sisältävät hidastettuja kohtauksia Lorden koulutovereiden elämästä. Lorde on esittänyt kappaleen lukuisissa tapahtumissa, kuten Late Night with Jimmy Fallonissa, The Ellen DeGeneres Show'ssa ja Uuden-Seelannin vuoden 2013 musiikkigaalassa. Kappaleen ovat coveroineet monet artistit, kuten Selena Gomez, Mayer Hawthorne sekä Pentatonix. ==Lähteet== Luokka:Vuoden 2013 kappaleet Luokka:Lorden kappaleet Luokka:Grammy-palkitut kappaleet Luokka:Billboard Hot 100 -listan ykköset
Prosessi (termodynamiikka)

Prosessi tarkoittaa termodynamiikassa tapahtumaa, jossa systeemin tila muuttuu. Prosesseissa systeemi voi vaihtaa lämpöä tai työtä ympäristön kanssa. Prosessit jaotellaan sen mukaan, miten systeemin tila muuttuu niiden aikana. == Prosessit == * Isobaaristen prosessien aikana systeemin paine pysyy vakiona * Isokooristen prosessien aikana systeemin tilavuus pysyy vakiona * Isotermisen prosessin aikana prosessin lämpötila pysyy vakiona * Adiabaattisessa prosessissa systeemi ei vaihda lämpöä ympäristön kanssa * Isentrooppisessa prosessissa systeemin entropia ei muutu * Isentalpisessa prosessissa systeemin entalpia ei muutu Luokka:Termodynamiikka
Melin

Melin on muun muassa seuraavien henkilöiden sukunimi: * Björn Melin (s. 1981), ruotsalainen jääkiekkoilija * Gunnar Melin (1883–1951), suomalainen jääkärieversti * Hans Magnus Melin (1805–1877), ruotsalainen teologian professori * Harri Melin (s. 1954), suomalainen sosiologian professori * Ingvar S. Melin (1932–2011), suomalainen poliitikko, RKP:n kansanedustaja ja ministeri * Joëlle Mélin (s. 1960), ranskalainen poliitikko ja europarlamentaarikko * Lars Melin (s. 1939), ruotsalainen kielitieteilijä, apulaisprofessori ja tietokirjailija * Margareta Melin (o.s. Giertz, s. 1935), ruotsalainen kirjailija ja virsirunoilija * Maria Melin (o.s. Korpikoski, 1948–2013), suomalainen yrittäjä ja julkisuuden henkilö, Ingvar S. Melinin puoliso * Olav S. Melin (s. 1950), suomalainen päätoimittaja, Ingvar S. Melinin veli * Olof Werling Melin (1861–1940), ruotsalainen upseeri ja pikakirjoitusjärjestelmän (Melinin järjestelmä) keksijä * Signe Persson-Melin (o.s. Persson, 1925–2022), ruotsalainen muotoilija.
Give Peace a Chance

Give Peace a Chance on protestivivahteinen rock-kappale, jonka on säveltänyt ja tehnyt John Lennon ja sen esittää John Lennon yhdessä Plastic Ono Bandin kanssa. Give Peace a Chance oli Lennonin ensimmäinen soolojulkaisu. == Sävellystyö, nauhoitus ja julkaisu == John Lennon kirjoitti kappaleen vuonna 1969 protestiksi vastustamaan Vietnamin sotaa, ollessaan Montrealissa, Kanadassa. Lennonilla oli tuolloin meneillään ”bed in” -tapahtuma, jossa hän istui sängyllä koko päivän vastaillen toimittajien esittämiin kysymyksiin ja puhuen maailmanlaajuisesta rauhasta. Lennon sai inspiraation kappaleeseen erään toimittajan kysyttyä, mitä hän yritti saavuttaa ”bed in” -tapahtumallaan, johon hän vastasi: ”just give peace a chance” (suom. ”anna rauhalle mahdollisuus”). Kappaleen kirjoitusajankohta osui ajalle, jolloin The Beatles oli hajoamaisillaan ja Lennon oli turhautunut yhtyeen tilanteesta. Lennon ja toinen Beatlesin jäsen, Paul McCartney, olivat sopineet jo yhtyeen uran alkuvaiheissa, että kaikki heidän kirjoittamansa kappaleet merkitään molempien tekemiseksi. Näin ollen Give Peace a Chancekin merkittiin myös Lennon-McCartney-kaksikon tekemäksi. The Beatles julkaisi vielä yhden menestysalbumin, Abbey Roadin, minkä jälkeen kaikkien aikojen menestynein yhtye lopetti. Kappale nauhoitettiin 1. kesäkuuta 1969 Montrealissa. John Lennon lauloi kappaleen itse ja soitti myös levytyksellä kitaraa. Levytykseen osallistui myös Tom Smothers, joka soitti myös kitaraa, ja Lennonin vaimo Yoko Ono, joka soitti tamburiinia. Single julkaistiin Lennonin ensimmäisenä soolosinglenä ja myös Plastic Ono Bandin ensimmäisenä julkaisuna. Se julkaistiin Britanniassa 4. heinäkuuta ja Yhdysvalloissa 7. heinäkuuta. Britanniassa kappale sijoittui listan sijalle kaksi. Yhdysvalloissakin se menestyi erittäin hyvin (11. Cashboxin listalla, 14. Billboardin listalla), mutta kappaleen Vietnamin sodan -vastaisuus luultavasti vaikutti heikentävästi singlen myyntiin Yhdysvalloissa, joka oli osallisena sotaan. Give Peace a Chancen -singlen B-puolena julkaistiin kappale Remember Love. == Merkitys == Give Peace a Chance on yksi Lennonin tunnetuimmista soolo-uran sävellyksistä. Siitä on tullut eräänlainen rauhan symboli, ja siitä tuli Vietnamin sodan vastaisten mielenosoitusten ja muidenkin rauhantapahtumien tunnuskappale. Tämä johtuu varmasti sanoituksen ja sanoman lisäksi myös kappaleen yksinkertaisesta melodiasta, joten sitä on helpompi laulaa suurella joukolla. Kappaleen merkitys rauhan symbolina on säilynyt vuosikymmenistä toiseen, ja se on edelleen tunnettu rauhan laulu. Kun John Lennon murhattiin 8. joulukuuta 1980, pian tämän jälkeen Lennonin kotitalon, Dakota Housen ulkopuolelle kertyi tuhansia ihmisiä, jotka lauloivat kappaletta. Tämä jatkui useiden päivien ajan ja kappale nousikin murhan jälkeen uudestaan single-listoille Yhdysvalloissa. Luokka:Vuoden 1969 kappaleet Luokka:John Lennonin kappaleet Luokka:Sodanvastaiset laulut Luokka:Protestilaulut
Laulajatar, musta

Laulajatar, musta on taiteilija Helene Schjerfbeckin öljyvärimaalaus kankaalle vuodelta 1916–1917. Se kuuluu Ateneumin taidemuseon Nanny ja Yrjö Kauniston lahjoituskokoelmaan ja on kooltaan 52,5 × 37,5 cm. Laulatar, musta kuvaa mustiin vaatteisiin, takkiin ja baskeriin, pukeutunutta laulajatar Helny Nykoppia (1889–1963), myöhemmin Westman. Maalaus kuvaa ulkovaatteisiin pukeutunutta Nykoppia rintakehästä ylöspäin. Työ lahjoitettiin Ateneumin taidemuseoon vuonna 2005. Helene Schjerfbeck maalasi samana ajankohtana Helny Nykoppista myös Laulajatar, vihreä -maalauksen. Se on kooltaan pienempi, 34,5 × 30 cm, ja se kuvaa Nykoppia olkapäistä ylöspäin. Viimeksi mainittu kuuluu yksityiskokoelmaan. Ensiksi mainitussa Nykoppin kasvot ovat beiget, viimeksi mainitussa vihreät.Näyttelyteos: Helene Schjerfbeck 150 vuotta, 2012, s. 215, Helsinki: Ateneumin taidemuseo ==Lähteet== ==Aiheesta muualla== * Suomen Kansallisgalleria: Kokoelmat: Laulajatar, musta. Luokka: Ateneumin kokoelmat Luokka:Helene Schjerfbeckin maalaukset
Thames Valley Police

Thames Valley Police on Englannissa oleva poliisipiiri, jonka toimialueena on kolme kreivikuntaa: Oxfordshire, Berkshire ja Buckinghamshire. Poliisipiiri on laajin metropolialueiden ulkopuolisista poliisivoimista Englannissa ja Walesissa. Vastaavia poliisipiirejä on koko kuningaskunnassa noin 50. Poliisipiirin alueella asuu 2,2 miljoonaa ihmistä ja siellä käy vuosittain 6 miljoonaa matkailijaa. Poliisipiiri on jaettu 14 paikallispoliisialueeseen, jotka kattavat alueen 263 kaupunkia tai taajamaa. Vuonna 2012 poliisivirkoja oli 4 179 ja siviilivirkoja 2 723\. Näiden lisäksi oli vielä 600 vapaaehtoista. == Roads Policing Unit (RPU) == Thames Valley Policen liikennevalvontayksikköön oli vuonna 2012 irrotettu muutama prosentti väestä, eli noin 200 virkaa. RPU:n toimialueella kulkee 315 kilometriä moottoriteitä (M1, M4, M24 ja M40). Tällä alueella kuoli liikenteessä 73 ja loukkaantui 7 722 ihmistä vuonna 2011 == Aiheesta muualla == Thames Valley Police == Lähteet == Luokka:Yhdistyneen kuningaskunnan poliisitoimi
Internal Suffering

Internal Suffering on kolumbialainen brutaalin death metalin yhtye, joka perustettiin vuonna 1996 Pereirassa. Yhtye perustettiin jäsenten edellisen yhtyeen, Suffer, jäänteistä. Internal Sufferingin alkuperäiskokoonpanoon kuuluivat vokalisti Fabían, kitaristi Leandro, basisti Andrés sekä rumpali Jorge, joista Andrés on ainoa nykyinen alkuperäisjäsen.http://www.sputnikmusic.com/bands/Internal-Suffering/6440/ Internal Suffering lopetti toimintansa julkaistuaan neljännen studioalbuminsa Awakening of the Rebel vuonna 2006. Yhtye on ollut uudelleen toiminnassa vuodesta 2011. == Jäsenet == * Andrés Garcia – basso (1996–) * Fabio Ramirez – rummut (1997–1999, 2003–) * Fabio Marin – laulu (1997–) * Michel Tarazona – kitara (2013–) === Entiset jäsenet === * Jorge – rummut (1996–1997) * Leandro Quiza – kitara (1996–2004) * Fabián – laulu (1996–1997) * Edwin Quiza – rummut (2000–2003) * Makoto Mizoguchi – kitara (2004–2005) * Andres Usma – kitara (2006–?) * Asier – kitara (2011–2013) == Diskografia == === Studioalbumit === * * * * * === Muut albumit === * * * * == Lähteet == == Aiheesta muualla == * * Internal Suffering Facebookissa Luokka:Kolumbialaiset yhtyeet Luokka:Brutaalit death metal -yhtyeet
Magdalena Fjällström

Magdalena Fjällström (s. 12. tammikuuta 1995) on ruotsalainen alppihiihtäjä, joka edustaa Tärna IK Fjällvinden -seuraa. Fjällström voitti Innsbruckissa käydyissä nuorten talviolympialaisissa 2012 kultaa superalppiyhdistetyssä. Nuorten MM-kilpailuissa 2013 hän voitti kultaa pujottelussa. Alppihiihdon maailmancupissa Fjällström kilpaili ensimmäisen kerran Söldenin pujottelussa lokakuussa 2012. Maailmancupin pisteille hän selviytyi ensimmäisen kerran 16. maaliskuuta 2013 käydyssä Lenzerheiden pujottelussa, jossa hän sijoittui 17:nneksi. Parhaimmillaan hän on sijoittunut maailmancupissa sijalle 13 Lienzin pujottelussa joulukuussa 2013. == Lähteet == Luokka:Ruotsalaiset alppihiihtäjät Luokka:Elävät henkilöt Luokka:Vuonna 1995 syntyneet
Annemi Sandström

Annemi Sandström (s. 1985) on entinen suomalainen kilpauimari, jonka päälajeja olivat 1500 ja 800 metrin vapaauinti. Hän edusti Hyvinkään Uimaseuraa. Hän voitti uransa aikana 10 Suomen mestaruutta ja teki vuonna 2003 Suomen ennätyksen päämatkallaan 1500 metrin vapaauinnissa ajalla 17.01.81. Sandström lopetti uransa vuonna 2005. ==Lähteet== Luokka:Suomalaiset uimarit Luokka:Vuonna 1985 syntyneet Luokka:Elävät henkilöt
Walther Sommerlath

Carl August Walther Sommerlath (22. tammikuuta 1901 Heidelberg, Saksa – 21. lokakuuta 1990) oli saksalainen liikemies sekä Ruotsin kuningattaren Silvian isä. Vuonna 2002 Arbetaren-lehti paljasti hänen olleen Saksan kansallissosialistisen työväenpuolueen jäsen. Ilmeisesti hän liittyi puolueeseen vuoden 1934 lopulla ja oli sen jäsen kunnes se kiellettiin. Hänen väitetään vuonna 1939 ottaneen haltuunsa juutalaisen Efim Wechslerin omistaman tehtaan Berliinissä. Vuonna 1976 antamassaan haastattelussa Sommerlath kiisti olleensa missään tekemisissä natsien kanssa. Ruotsin kuningasperhe on kieltäytynyt kommentoimasta hänen taustojaan, mutta kuningatar Silvia ryhtyi tutkimaan isänsä väitettyjä natsikytköksiä vuonna 2011.Swedish queen to probe father's alleged Nazi ties. Hänen teettämänsä selvityksen mukaan Sommerlath auttoi Wechsleriä pakenemaan natseja Etelä-Amerikkaan.Kirja: Kuningatar Silvia peitteli isänsä toimia natsi-Saksassa. Yle ==Lähteet== Luokka:Saksalaiset kansallissosialistit Luokka:Saksalaiset liikemiehet Luokka:Vuonna 1901 syntyneet Luokka:Vuonna 1990 kuolleet